stanford-oval/wikipedia huggingface dataset:
ג'מאל מוסיאלה

ג'מאל מוסיאלה (באנגלית: Jamal Musiala; נולד ב-26 בפברואר 2003) הוא כדורגלן גרמני-אנגלי המשחק בעמדת הקשר בבאיירן מינכן מהבונדסליגה ובנבחרת גרמניה.
קריירת מועדונים

מוסיאלה נולד בשטוטגרט, גרמניה לאב ניגרי ולאם גרמניה. הוא התגורר בפולדה עד גיל שבע. לאחר מכן עבר עם אמו לאנגליה ושיחק באקדמיה של צ'לסי במשך רוב שנות ילדותו.
ביולי 2019, בגיל 16, עזב את צ'לסי והצטרף לבאיירן מינכן.
ב-3 ביוני 2020 ערך את הופעת הבכורה שלו, כשנכנס כמחליף בבאיירן מינכן II בניצחון 2–3 על פרוסן מינסטר בליגה הגרמנית השלישית. ב-20 ביוני 2020 ערך את הופעת הבכורה שלו בבונדסליגה בקבוצת הבוגרים של המועדון מול פרייבורג. בהופעה זו הפך לשחקן הצעיר ביותר ששיחק במדי באיירן מינכן בבונדסליגה, בגיל 17 שנים ו-115 יום. ב-18 בספטמבר 2020 כבש את שער הבונדסליגה הראשון שלו בניצחון 0–8 על שאלקה 04, בכך הפך לכובש השער הצעיר בתולדות המועדון, בגיל 17 שנים ו-205 יום. ב-3 בנובמבר ערך את הופעת הבכורה שלו בליגת האלופות בניצחון 2–6 על רד בול זלצבורג. ב-23 בפברואר 2021 כבש את שער ליגת האלופות הראשון שלו בניצחון 4–1 על לאציו בשלב שמינית הגמר. בכך הפך לכובש השער הצעיר ביותר בתחרות הן כגרמני והן כאנגלי.
במחזור האחרון של עונת 2022/2023 בבונדסליגה כבש שער ניצחון 1–2 על פ.צ. קלן בדקה ה-89, שער אשר הכריע את האליפות והעניק אותה לבאיירן מינכן על חשבון בורוסיה דורטמונד בזכות הפרש שערים עדיף.
ב-15 בפברואר 2025 האריך מוסיאלה את חוזהו בבאיירן מינכן עד 2030.
קריירה בינלאומית

למוסיאלה הייתה אפשרות לייצג הן את נבחרת ניגריה עקב מוצא אביו, הן את אנגליה והן את גרמניה, ובנבחרות הצעירות שיחק הן עם גרמניה והן עם אנגליה.
בנובמבר 2020 זומן לסגל נבחרת אנגליה עד גיל 21. הוא ערך את הופעת הבכורה שלו בניצחון 1–3 על אנדורה ב-13 בנובמבר 2020. הוא הבקיע את השער הראשון בניצחון 0–5 על אלבניה ב-17 בנובמבר 2020.
ב-24 בפברואר 2021 הודיע מוסיאלה כי החליט לייצג את מדינת הולדתו, גרמניה, בנבחרות הבינלאומיות. ב-24 במרץ 2021 ערך את הופעת הבכורה במדי נבחרת גרמניה, כשהחליף את קאי האברץ בניצחון 0–3 על איסלנד במסגרת מוקדמות מונדיאל 2022. ב-11 באוקטובר כבש שער בכורה בניצחון 0–4 על מקדוניה הצפונית.
נכלל בסגל נבחרת גרמניה לטורניר מונדיאל 2022.
תארים > באיירן מינכן II

אליפות הליגה השלישית: 2019/2020
תארים > באיירן מינכן

אליפות גרמניה: 2020/2021, 2021/2022, 2022/2023
הסופר קאפ הגרמני: 2020, 2021, 2022
הסופר קאפ האירופי: 2020
גביע העולם למועדונים: 2020
תארים > אישיים

יורו 2024-נעל הזהב
הערות שוליים

↑  Jamal Musiala: who is Bayern Munich's half-English, half-German star of the future?, bundesliga.com - the official Bundesliga website (באנגלית)
↑  Bayern Munich sign 16-year-old Chelsea talents Jamal Musiala and Bright Arrey-Mbi, bundesliga.com - the official Bundesliga website (באנגלית)
↑  "Bayern beat Schalke 8-0 on opening day". BBC Sport (באנגלית בריטית). נבדק ב-2021-02-25.
↑  "Musiala on target as Bayern thrash Lazio". BBC Sport (באנגלית בריטית). נבדק ב-2021-02-25.
↑  England, Germany ahead of Nigeria in chase Bayern Munich's Jamal Musiala, Nigeria sports news, transfers & gossips, ‏8 בנובמבר 2020 (באנגלית אמריקאית)
↑  Ausnahmetalent Jamal Musiala entscheidet sich für deutsche Nationalmannschaft, www.sportschau.de, ‏24 בפברואר 2021 (בגרמנית)
↑  Flick beruft Moukoko, Füllkrug und Götze in WM-Kader באתר הרשמי של פדרציית הכדורגל הגרמנית, 10 בנובמבר 2022 (בגרמנית)
| נבחרת גרמניה – יורו 2020 |
| --- | --- | --- |
|  1 נוייר •  2 רודיגר •  3 הלסטנברג •  4 גינטר •  5 הומלס •  6 קימיך •  7 האברץ •  8 קרוס •  9 פולאנד •  10 גנאברי •   11 ורנר •  12 לנו • 13 הופמן •  14 מוסיאלה • 15 זולה • 16 קלוסטרמן • 17 נויהאוס • 18 גורצקה • 19 זאנה • 20 גוזנס • 21 גונדואן • 22 טראפ • 23 ג'אן • 24 קוך • 25 מילר • 26 גונטר • מאמן: לב |  1 נוייר •  2 רודיגר •  3 הלסטנברג •  4 גינטר •  5 הומלס •  6 קימיך •  7 האברץ •  8 קרוס •  9 פולאנד •  10 גנאברי •   11 ורנר •  12 לנו • 13 הופמן •  14 מוסיאלה • 15 זולה • 16 קלוסטרמן • 17 נויהאוס • 18 גורצקה • 19 זאנה • 20 גוזנס • 21 גונדואן • 22 טראפ • 23 ג'אן • 24 קוך • 25 מילר • 26 גונטר • מאמן: לב | גרמניה |
| נבחרת גרמניה – מונדיאל 2022 |
| --- | --- | --- |
|  1 נוייר •  2 רודיגר •  3 ראום •  4 גינטר •  5 קהרר •  6 קימיך •  7 האברץ •  8 גורצקה •  9 פילקרוג •  10 גנאברי •   11 גצה •  12 טראפ • 13 מילר •  14 מוסיאלה • 15 זולה • 16 קלוסטרמן • 17 בראנדט • 18 הופמן • 19 זאנה • 20 גונטר • 21 גונדואן • 22 טר שטגן • 23 שלוטרבק • 24 אדיימי • 25 בלה-קוצ'אפ • 26 מוקוקו • מאמן: פליק |  1 נוייר •  2 רודיגר •  3 ראום •  4 גינטר •  5 קהרר •  6 קימיך •  7 האברץ •  8 גורצקה •  9 פילקרוג •  10 גנאברי •   11 גצה •  12 טראפ • 13 מילר •  14 מוסיאלה • 15 זולה • 16 קלוסטרמן • 17 בראנדט • 18 הופמן • 19 זאנה • 20 גונטר • 21 גונדואן • 22 טר שטגן • 23 שלוטרבק • 24 אדיימי • 25 בלה-קוצ'אפ • 26 מוקוקו • מאמן: פליק | גרמניה |
| נבחרת גרמניה – יורו 2024 |
| --- | --- | --- |
|  1 נוייר •  2 רודיגר •  3 ראום •  4 טאה •  5 גרוס •  6 קימיך •  7 האברץ •  8 קרוס •  9 פילקרוג •  10 מוסיאלה •   11 פיריך •  12 באומן • 13 מילר •  14 באייר • 15 שלוטרבק • 16 אנטון • 17 וירץ • 18 מיטלשטאדט • 19 זאנה • 20 הנריכס • 21 גונדואן • 22 טר שטגן • 23 אנדריך • 24 קוך • 25 ג'אן • 26 אונדף • מאמן: נגלסמן |  1 נוייר •  2 רודיגר •  3 ראום •  4 טאה •  5 גרוס •  6 קימיך •  7 האברץ •  8 קרוס •  9 פילקרוג •  10 מוסיאלה •   11 פיריך •  12 באומן • 13 מילר •  14 באייר • 15 שלוטרבק • 16 אנטון • 17 וירץ • 18 מיטלשטאדט • 19 זאנה • 20 הנריכס • 21 גונדואן • 22 טר שטגן • 23 אנדריך • 24 קוך • 25 ג'אן • 26 אונדף • מאמן: נגלסמן | גרמניה |
| --- | --- |
בקרת זהויות :  GND: 1228241740  VIAF: 1366161514238470750008   WorldCat (עם VIAF): 1366161514238470750008
היכן שהוא בזמן

| --- | --- |

 מבוסס על:  Bid Time Return 
 בימוי:  ז'אנוט שווארק
 הופק בידי:  סטפן דוש, ריי סטארק
 תסריט:  ריצ'רד מתיסון
 עריכה:  ג'ף גורסון 
 שחקנים ראשיים:  כריסטופר ריב ג'יין סימור כריסטופר פלאמר תרזה רייט ביל ארווין
 מוזיקה:  ג'ון בארי
 צילום:  איסידור מנקופסקי 
 מדינה:  ארצות הברית 
 חברה מפיצה:  סרטי יוניברסל, נטפליקס 
 שיטת הפצה:  וידאו על פי דרישה 
 הקרנת בכורה:  3 באוקטובר 1980
 משך הקרנה:  103 דקות
 שפת הסרט:  אנגלית
 סוגה:  סרט רומנטי, סרט דרמה, סרט פנטזיה, סרט מדע בדיוני, סרט מסע בזמן 
 מקום התרחשות:  מישיגן, שיקגו 
 תקציב:  $5,100,000
 הכנסות באתר מוג'ו:   somewhereintime
 פרסים:  3 פרסי סאטורן
 www.somewhereintime.tv
 דף הסרט ב־IMDb
 
היכן שהוא בזמן (באנגלית: Somewhere in Time) הוא סרט קולנוע משנת 1980 בכיכובו של כריסטופר ריב. הסרט זכה בשלושה פרסי סאטורן בקטגוריות המוזיקה, התלבושות וסרט הפנטזיה הטוב ביותר לשנת 1980.
עלילת הסרט

הסרט מתרחש, למעשה, במספר תקופות. העלילה מספרת על ריצ'רד קולר, תסריטאי אשר סיים את לימודיו בשנת 1972. בזמן מסיבת הסיום במלון "גראנד הוטל" המפואר והעתיק, בשיא ההמולה, לפתע משתתק האולם בעוד אישה מבוגרת וחמורת סבר ניגשת אליו, נועצת בו מבט נוקב, תוחבת דבר-מה לידו ולוחשת לו בקריצה, "חזור אליי". נפעם, מגלה הוא שתחבה היא לידו שעון כיס מוזהב. 8 שנים לאחר מכן ריצ'רד יוצא את משרדו על מנת לקבל השראה ובצומת הדרכים מחליט לשים פעמיו אל עבר ה"גראנד הוטל". שם הוא פוגש במר ארתור בייל, אשר מלווה אותו אל חדרו ומספר לו שהוא כבר עובד במקום משנת 1910, מגיל 5. אביו היה מקבל-הפנים של המלון, ובדרך כלל נהג לגעור בו על ששיחק בכדור בלובי המלון. כאשר ריצ'רד נפרד מארתור לשלום הוא שואל אותו האם הם נפגשו בעבר. ריצ'רד המבולבל מבטל את דבריו וטוען שמעולם לא ראהו.
ריצ'רד משוטט במלון ונכנס ל"אולם ההיסטוריה", אשר מלא בתמונות ובמזכרות שזוהו עם היסטוריית המלון. הוא שם לב לתמונה בה משתקפת דמותה של בחורה מחויכת, אותה הוא מרגיש כי פגש בעבר. ארתור מספר לריצ'רד כי שמה של בחורה זו הוא אליז מק'קנה, שחקנית אשר הופיעה בהצגה בתיאטרון בית המלון "גראנד הוטל" בשנת 1912. לאחר מחקר בספרייה ריצ'רד מגלה כי זו האישה שנתנה לו את שעון הכיס המוזהב.
ריצ'רד מגלה היכן אליז מתגוררת וממהר לבקרה. בביתה הוא נתקל באישה אחרת המספרת לו שאליז נפטרה וכי שעון הכיס אבד לה ביום מותה. בחדרה של אליז ריצ'רד מוצא ספר על מסע בזמן אשר נכתב על ידי מרצו מימי האוניברסיטה.
ריצ'רד חוזר לאוניברסיטה בה למד על מנת לגלות יותר. הוא מאתר את הפרופסור אשר לא מספק לו מידע יתר על המידה, אך בהחלט נותן לו רמיזות עבות בנוגע לשאלתו - האם מסע בזמן אפשרי. הוא מספר לו שניתן לנסוע בזמן, אך יש ליצור אווירה וסביבה מתאימה ולנתק את הווייתך מכל קשר להווה. ריצ'רד רוכש לעצמו חליפה ומקטורן ארכאיים ומספר מטבעות ישנים, מסתפר ונשכב על מיטת המלון בחדר במטרה להפנט את עצמו על מנת להשתכנע שהוא אכן חי בעבר.
לאחר שלא הצליח ריצ'רד מצליח לאתר בעזרת ארתור את חתימתו בספר האורחים של המלון משנת 1912. הוא מנסה שוב והפעם מצליח להתעורר בעבר. לאחר חיפוש הוא מאתר את אליז ואף נתקל באמרגנה של אליז, מר ויליאם הנדלר רובינסון, אשר מאיים להרחיקו מהמלון אם לא יתרחק מאליז. על אף האיומים ריצ'רד מצליח להקסים את אליז והשניים מתאהבים. אליז נוטשת את צוות התיאטרון ומתמסרת לריצ'רד. בעוד הם שוכבים במיטתם ריצ'רד שולף בטעות מטבע עדכני משנת 1979 ובמהרה חוזר להווה.
ריצ'רד נשאר שבור לב ונופל לתרדמת. ארתור מגלה אותו ומזעיק עזרה, אך ריצ'רד מת ומצטרף לאליז במעין גן עדן שמיימי שלאחר המוות.
מהלך הצילומים

הסרט צולם באי מקינאק במדינת מישיגן. צוות ההפקה של הסרט נתקל בבעיות רבות בשל איסור חמור להכניס כלי רכב לאזור זה, שכן התנועה באי זה מאושרת רק על ידי סוסים או עגלות. כריסטופר ריב היה אלרגי לסוסים וסבל רבות בזמן צילומי הסרט. בספרו "עדיין אני" נזכר ריב בתקופת הצילומים בחיבה רבה: "מיקום צילומי "היכן-שהוא בזמן" כישף את כולם לחלוטין. העולם האימתי התמוסס ונעלם ככל שהתפתח הסיפור והתוודענו לאחד המקומות הקסומים ביותר על כדור הארץ. נדירות יצא לי לעבוד על סטים כה רגועים והרמונים. אפילו חמומי-הדם של שיקגו נכנעו לפלאי המקום ולאטמוספירה הקסומה."
הצלחת הסרט

הסרט יצא לאקרנים ב-3 באוקטובר 1980 וקיבל ביקורות די חיוביות. מאוחר יותר היו הביקורות נוקבות, בייחוד עקב משחקו של ריב. ביקורת אחת ציינה כי ריב נראה כמו מישהו שבלע בלון הליום, בעוד אחרת ציינה כי הוא היה מגושם ואנימטורי מדי בשביל תפקיד זה. ההקרנות המסחריות של הסרט היו מועטות, יחסית.
במרוצת השנים, לעומת זאת, הסרט קיבל תחייה מחודשת כאשר החלו להפיצו בחנויות הווידאו ובערוצי הטלוויזיה. בשנת 1990, כ- 10 שנים לאחר הקרנת הבכורה של סרט זה, הקים ביל שפרד את אגודת INSITE (the International Network of "Somewhere in Time" Enthusiasts) כתגובה לעניין המחודש שלפתע התגלה בקרב המעריצים. אגודה זו מפיצה עיתון-רבעוני ואף מקיימת כנסים שנתיים באי מקינאק.
להתחיל מחדש (1979)

| --- | --- |
כרזת הסרט
כרזת הסרט
 מבוסס על:  רומן של דן וייקפילד
 בימוי:  אלן ג'יי פאקולה
 הופק בידי:  ג'יימס ל. ברוק, אלן ג'יי פאקולה
 תסריט:  ג'יימס ל. ברוקס
 עריכה:  ג'ון ברנט
 שחקנים ראשיים:  ברט ריינולדס קנדיס ברגן ג'יל קלייבורג
 מוזיקה:  מרווין האמליש
 צילום:  סוון ניקוויסט
 מדינה:  ארצות הברית ארצות הברית
 חברת הפקה:  פרמאונט 
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  5 באוקטובר 1979
 משך הקרנה:  105 דקות
 שפת הסרט:  אנגלית
 סוגה:  קומדיה רומנטית, סרט מבוסס יצירה ספרותית 
 מקום התרחשות:  בוסטון 
 תקציב:  10,000,000 דולר
 הכנסות:  35,500,000 דולר
 הכנסות באתר מוג'ו:   startingover
 דף הסרט ב־IMDb
 
להתחיל מחדש (באנגלית: Starting Over) הוא סרט קומדיה רומנטית אמריקאי משנת 1979 בבימויו של אלן ג'יי פאקולה, עם ברט ריינולדס, ג'יל קלייבורג וקנדיס ברגן בתפקידים הראשיים.
התסריט מבוסס על רומן בשם זה מאת דן וייקפילד (אנ') משנת 1973 והוא על גבר גרוש הנקרע בין יחסיו לגרושתו ולאהובתו החדשה.
ג'יל קלייבורג הייתה מועמדת לפרס אוסקר לשחקנית הטובה ביותר ולפרס גלובוס הזהב לשחקנית הטובה ביותר - סרט קומדיה או מוזיקלי.
קנדיס ברגן הייתה מועמדת לפרס אוסקר לשחקנית המשנה הטובה ביותר ולפרס גלובוס הזהב לשחקנית המשנה הטובה ביותר - סרט קולנוע.
ברט ריינולדס היה מועמד לפרס גלובוס הזהב לשחקן הטוב ביותר - סרט קומדיה או מוזיקלי.
קנדיס ברגן שרה בסרט את השירים: "Easy for you", ""Starting Over", ו-"Better than ever" שהיה מועמד לפרס גלובוס הזהב לשיר המקורי הטוב ביותר.
תקציר העלילה

פיל פוטר (ברט ריינולדס) נפרד מאשתו הזמרת וכותבת הפזמונים ג'סיקה (קנדיס ברגן), עוזב את ניו יורק ונוסע לבוסטון שם יש לו דירה ושם גר אחיו הפסיכיאטר מיקי (צ'ארלס דרנינג) ואשתו מארווה (פרנס סטרנהגן).
הוא מרגיש בודד ובבית אחיו הוא מכיר את מרילין הולמברג (ג'יל קלייבורג) שעובדת כגננת ועושה עבודת מאסטר בחינוך. הוא מוצא עבודה חלקית בהוראה ומגיע מדי פעם לפגישות בכנסייה עם גברים גרושים כמוהו כדי לשוחח על מצבם. הוא יוצא פעם אחת לבליינד דייט עם מארי (מרי קיי פלייס), גרושה עם שני ילדים אבל פרט לקיום יחסים מייד בפעם הראשונה, אין לזה המשך.
הוא ממשיך לחזר אחרי מרילין ויחסיהם מתהדקים עד שהיא מסכימה לגור אצלו.
העניינים מסתבכים כאשר לפתע מגיעה ג'סיקה בהפתעה ומתחילה לחזר שוב אחרי פיל. לאחר זמן הוא נכנע לה ועובר בחזרה לניו יורק. מיקי מכיר בינתיים למרילין שחקן כדורסל גבוה מהבוסטון סלטיקס.
כעבור זמן מתחילים שוב החיכוכים בין פיל לג'סיקה והוא מחליט לחזור לבוסטון. ביחד עם חברו הגרוש פול (אוסטין פנדלטון) הוא מגיע לאולם הכדורסל שם צופה מרילין באימון, מבקש ממנה לחזור אליו ומציע לה נישואין. לאחר היסוס היא מסכימה והם יוצאים מהאולם לצלילי מרש החתונה של מנדלסון.
צוות השחקנים

| שם השחקן/ית | שם הדמות | הערות |
| --- | --- | --- |
| ברט ריינולדס | פיל פוטר |  |
| ג'יל קלייבורג | מרילין הולמברג |  |
| קנדיס ברגן | ג'סיקה פוטר |  |
| צ'ארלס דרנינג | מיקי פוטר |  |
| פרנסס סטרנהגן | מארווה פוטר |  |
| אוסטין פנדלטון | פול |  |
| מרי קיי פלייס | מארי |  |
WebOS

| --- | --- |


 מפתח:  חברת LG
 משפחה:  לינוקס
 מודל קוד:  קוד פתוח
 גרסה אחרונה:  6.0 ב־10 בינואר 2021 (לפני 4  שנים, חודש ו־8  ימים)
 סוג גרעין:  מונוליטית
 סוג רישיון:  רישיון אפאצ'י
 פלטפורמות:  ARM
 אתר אינטרנט:  https://www.webosose.org
ווב או אס (באנגלית: webOS) היא הפצת גנו/לינוקס, המפותחת על ידי חברת LG מיועדת לשימוש בטלוויזיות חכמות, שעונים חכמים ובטלפונים סלולרים.
מערכת ההפעלה פותחה על ידי חברת פאלם ושוחררה לראשונה בשנת 2009.
המערכת מופצת כשעליה מותקנות מראש תוכניות רבות כגון: דפדפן האינטרנט, אפליקציית הבידור Netflix, שירות הזרמת המדיה Amazon Video ועוד.
מערכת ההפעלה ניתנת להורדה בחינם דרך האתר הרשמי של ההפצה בקוד פתוח.
היסטוריה

מערכת ההפעלה פותחה בשנת 2008 על ידי חברת פאלם במטרה להחליף את מערכת ההפעלה PalmOS.
בשנת 2010, רכשה חברת HP את הזכויות על מערכת ההפעלה במטרה להתקינה בטלפונים הסלולרים שלה ובמחשבי הלוח.
בשנת 2011, החלה החברה בשיווק שני מכשירי סלולר (HP Veer, HP Pixi) המכילים את מערכת ההפעלה.
בחודש אוגוסט 2011, הכריזה חברת HP על הפסקת הפיתוח ומכירת חיסול על מכשיריה שהכילו את מערכת ההפעלה.
בשנת 2013, רכשה חברת LG את הזכויות על מערכת ההפעלה כשהיא מייעדת אותה לשימוש במוצריה.
בשנת 2015, החלה בשיווק שעון חכם (LG Watch Urbane) וטלוויזיה חכמה שהיו מבוססי webOS.
בשנת 2021, השיקה החברה את גרסת WebOS 6.0, המכילה ממשק משתמש חדשני.
הערות שוליים

↑  webOS Open Source Edition, www.webosose.org (באנגלית)
↑  Palm and webOS Phone Reviews - MobileTechReview Smartphone reviews: Pre, Veer,Treo and More, www.mobiletechreview.com
↑  Chris Ziegler, Pre to postmortem: the inside story of the death of Palm and webOS, The Verge, ‏2012-06-05 (באנגלית אמריקאית)
↑  HP Press Kit: HP webOS product announcements, www.hp.com
↑  הוכרזו: WebOS 2.0 ו-Palm Pre 2 עם מעבד 1Ghz ומפרט משודרג קלות, באתר www.gadgety.co.il, ‏2010-10-19
↑  Retro Review: HP Veer 4G - Tiny WebOS Smartphone?!, נבדק ב-2022-11-12
↑  הוכרז: HP Veer – סמארטפון WebOS הקטן ביותר עם מסך 2.6 אינץ’ ומקלדת מלאה, באתר www.gadgety.co.il, ‏2011-02-09
↑  TGspot, המכשיר הראשון של HP המריץ WebOS, ה-Veer 4G בחודש הבא בחנויות, באתר TGspot, ‏2011-05-08
↑  Matthew Panzarino, HP announces it will discontinue TouchPad, Pre phones, stop webOS device development - TNW Insider, TNW | Insider, ‏2011-08-18 (באנגלית)
↑  Kevin McLaughlin, HP Kills TouchPad Tablet, 'Exploring Options' For WebOS, CRN, ‏2011-08-18 (באנגלית)
↑  HP to lose WebOS developers- Technology News, Firstpost, Tech2, ‏2011-09-22
↑  חברת LG רוכשת את webOS כדי לשפר את הטלוויזיה החכמה- הודעה לעיתונות של חברת HP.
↑  עומר כביר והראל עילם, LG חשפה שעון חכם מבוסס WebOS, באתר כלכליסט, 1 במרץ 2015
↑  חברת LG מכריזה על ממשק הטלוויזיות WebOS 6.0 יחד עם שלט חדש, באתר www.gadgety.co.il, ‏2021-01-10
אחוות הג'ינס

| --- | --- |

 מבוסס על:  "אחוות המכנסיים הנודדים" מאת אן ברשרס
 בימוי:  קן קוואפיס 
 הופק בידי:  דברה מרטין צ'ייס, אנדרו קוסובה, דניס די נובי, ברודריק ג'ונסון 
 תסריט:  אליזבת' צ'נדלר, דליה אפרון 
 עריכה:  קתרין הימוף 
 שחקנים ראשיים:  בלייק לייבלי  אלקסיס בלדל  אמבר טמבלין  אמריקה פררה
 מוזיקה:  קליף איידלמן 
 צילום:  ג'ון בילי 
 מדינה:  ארצות הברית 
 חברת הפקה:  Alcon Entertainment  12th Street Productions  Di Novi Pictures
 חברה מפיצה:  האחים וורנר, נטפליקס 
 שיטת הפצה:  וידאו על פי דרישה 
 הקרנת בכורה:  1 ביוני 2005
 משך הקרנה:  119 דק' 
 שפת הסרט:  אנגלית 
 סוגה:  סרט חבר'ה נשי, קומדיה רומנטית, סרט מבוסס יצירה ספרותית, סיפור התבגרות, סרט נעורים, דרמה קומית, סרט דרמה 
 מקום התרחשות:  מקסיקו, יוון, מרילנד 
 תקציב:  25,000,000$
 הכנסות:  42,000,000$
 הכנסות באתר מוג'ו:   travelingpants
 אתר רשמי
 דף הסרט ב־IMDb
 
אחוות הג'ינס (באנגלית: The Sisterhood of the Traveling Pants) הוא סרט דרמה רומנטית משנת 2005 בבימויו של קן קוואפיס ובכיכובן של בלייק לייבלי, אלקסיס בלדל, אמבר טמבלין ואמריקה פררה.
תקציר העלילה

ארבע חברות טובות הנפרדות זו מזו לראשונה בחייהן, מחליטות לשמור על קשר באמצעות זוג מכנסי ג'ינס, אותם הן מעבירות מאחת לשנייה.
צוות השחקנים הראשי

לינה קליגריס (אלקסיס בלדל): יש לה שורשים יוונים ובמהלך הסרט היא נמצאת אצל סבה וסבתה הגרים ביוון. היא פוגשת נער יווני אמריקני, כמוה, בשם קוסטס דונס. סבה וסבתה מספרים לה שמשפחתה ומשפחתו של קוסטס הן אויבים מושבעים הנובעים מסכסוך ישן. למרות זאת, קוסטס ממשיך לרדוף אחריה והשניים מתחילים לפתח רגשות אחד אל השני. לאחר שהזהירו אותה, מתחילה לינה לקיים מערכת יחסים סודית עם קוסטס. בלילה האחרון שלהם יחד, אמר קוסטס ללינה שהוא אוהב אותה, אך שתי המשפחות הפרידו ביניהם. מאוחר יותר לינה מתעמתת עם סבה ומבקשת ממנו לראות את קוסטס לפני שהוא עוזב לאוניברסיטה באתונה. סבה מסכים, וכשפוגשת אותו בפעם האחרונה - הם מתראים בנשיקה לוהטת ולינה מתוודה באהבתה אל קוסטס.
טיבי רולינס (אמבר טמבלין): תוך כדי העבודה כקופאית, שומעת טיבי קול נפץ חזק ומוצאת באחד המעברים ילדה שהתעלפה, ומשם קוראת לאמבולנס. כאשר לינה מעבירה לטיבי את המכנסיים, הם מגיעות בטעות לביתה של ביילי גרייפמן, הלא היא הילדה שהתעלפה במעבר. ביילי מוקסמת מסרטה של טיבי, והופכת להיות העוזרת של טיבי בסרט. טיבי מוטרדת מכך בהתחלה, אך אחר כך כבר לא, לאחר שמגלה שביילי חולה בלוקמיה. טיבי מנסה כמה שיותר לעזור לה ולכן מביאה לביילי את הג'ינס המיוחדים, אך ביילי אומרת שאינה יכולה לקבל אותם, כי המכנסיים האלה הם מה שהפגיש בין ביילי לטיבי. טיבי מבלה עם ביילי אך באחד הרגעים בסרט קיבלה שיחת טלפון מאמה של ביילי ובה נאמר כי ביילי מתה. מאוחר יותר, כאשר כרמן מגיעה הביתה מקרוליינה הדרומית, כרמן מנסה להיעזר בטיבי כדי שתעזור לה עם רגשותיה כלפי אביה. כרמן משטה בטיבי כשמביעה את הכעס שלה כלפי אביה, וטיבי יוצאת בדמעות. בסופו של דבר טיבי וכרמן הולכות לביתה שלך ברידג'ט על מנת להוציא ממנה את הדיכאון. במהלך הסרט, טיבי עוברת שינויים דרמטיים בהשקפתה בשל זמנה עם ביילי.
ברידג'ט ורילנד (בלייק לייבלי): זמן קצר לאחר שהגיעה למחנה כדורגל במקסיקו, ברידג'ט מתאהבת במאמן, אריק ריצ'מן. היא מגלה לאריק שהפסיכיאטר שאבחן אותה לאחר התאבדות אמה תיאר אותה כ"נחרצת עד לנקודה של פזיזות". הצהרה זו בצדק מתארת המרדף של ברידג'ט של אריק, למרות העובדה שמשיכה בין מאמנים וחניכים אסורה. היא מפלרטטת עם אריק תוך כדי משחק בניסיון להרשים אותו. טיבי וכרמן הגיעו אליה על מנת לעודד אותה. מאוחר יותר, נפגשים ברידג'ט ואריק בפעם האחרונה ומחליטים שיהיו ידידים.
כרמן לואל (אמריקה פררה): במהלך הקיץ נוסעת כרמן לבית אביה בדרום קרוליינה, ומתפלאת לראות כי אביה נישא לאישה חדשה בשם לידיה עם ילדים. משפחתה החדשה מזניחה אותה ולכן כרמן חוזרת למרילנד. בבית, טיבי משכנעת את כרמן להתעמת עם אביה בשיחת טלפון, ולבסוף אומרת כרמן לאביה כיצד מרגישה כלפיו. הקיץ שלה מסתיים בכך שאביה מתנצל כלפיה התנצלות פומבית על כך שזלזל בה.
עוד דמויות

אלברט אל לואל (בראדלי ויטפורד): אביה של כרמן.
ביילי גרייפמן (ג'נה בויד) ילדה בת 12 החולה במחלת הלוקמיה ומתעלפת בסופר. עובדת עם טיבי על סרט.
פול רודמן (קייל שמיד): מכר של אביה של כרמן ככל הנראה מהסרט, טניסאי.
אריק ריצ'מן (מייק ווגל): המאמן במחנה הכדורגל.
קוסטס דונס (מייקל ראדי).
פאל אוליביה (קריסטי מרסדן): חברה למחנה של ברידג'ט.
קריסטה רודמן (אמילי טננט): ביתה של לידיה, אשתו של אביה של כרמן.
בריאן (לאונרדו נאם): בחור שמשחק במשחקי וידאו בסופרמרקט, ועליו טיבי וביילי עושות סרט.
הפקה

צילום הסרט התרחש בעיקר באי סנטוריני, יוון, ובנוסף גם בקאבו סן לוקאס, מקסיקו.
זרים כשאנו נפגשים

| --- | --- |
כרזת הסרט
כרזת הסרט
 מבוסס על:  רומן של איבן הנטר
 בימוי:  ריצ'רד קוויין 
 הופק בידי:  ריצ'רד קוויין 
 תסריט:  איבן הנטר
 עריכה:  צ'ארלס נלסון 
 שחקנים ראשיים:  קירק דאגלס קים נובאק וולטר מתאו 
 מוזיקה:  ג'ורג' דונינג 
 צילום:  צ'ארלס לאנג 
 מדינה:  ארצות הברית 
 חברת הפקה:  Bryna Productions 
 חברה מפיצה:  סרטי קולומביה
 שיטת הפצה:  וידאו על פי דרישה 
 הקרנת בכורה:  30 ביוני 1960
 משך הקרנה:  117 דקות
 שפת הסרט:  אנגלית 
 סוגה:  סרט דרמה, סרט רומנטי 
 מקום התרחשות:  לוס אנג'לס 
 הכנסות:  3,400,000 דולר
 דף הסרט ב־IMDb
 
זרים כשאנו נפגשים (באנגלית: Strangers When We Meet) הוא סרט דרמה רומנטית אמריקאי משנת 1960 בהפקתו ובבימויו של ריצ'רד קווין, עם קירק דאגלס, קים נובק, וולטר מתאו וארני קובקס בתפקידים הראשיים.
התסריט נכתב על ידי איבן הנטר (אנ') והוא מבוסס על רומן שלו באותו שם משנת 1958.
העלילה היא על גבר ואישה בפרבר בורגני מטופח, שמאבדים עניין בנישואיהם ומתחילים ברומן אהבה אבל לבסוף מוותרים כדי לא להרוס את משפחותיהם.
תקציר העלילה

לארי קו (קירק דאגלס) הוא ארכיטקט מצליח בלוס אנג'לס, נשוי לאיב (ברברה ראש) עם שני בנים. הסופר המצליח רוג'ר אלטר (ארני קובקס) מזמין אותו לבנות את בית חלומותיו לפי עבודותיו הקודמות אבל לארי רוצה לבטא את עצמו באופן עצמאי.
מרגרט "מאגי" גולט (קים נובק) היא אישה נאה, נשואה לקן (ג'ון בריאנט) ולהם ילד אחד. יום אחד מביא לארי את בנו לאוטובוס להסעת תלמידים ופוגש במאגי. הוא נדהם מיופייה ומזמין אותה לראות את הווילה שהוא בונה לרוג'ר. היא מהסס אבל לבסוף מסכימה ומתחיל ביניהם רומן אהבה סוער וחשאי.
מאגי היא אישה משועממת, בעלה קן מעוניין רק בעבודתו ולא מראה לה גילויי אהבה ורצון לסקס. לארי מסעיר אותה והיא נמשכת אליו והוא מעדיף אותה על אשתו שהיא עקרת בית ואישה טובה אבל לא יותר מזה לדעתו.
איב מארגנת בביתם מסיבה ומזמינה גם את מאגי ובעלה. הם מתנהגים בקרירות בעת פגישתם (מכאן שם הסרט) אבל לא יכולים להתאפק ופורשים לחדר צדדי ומתחבקים. לארי כותב לה בפתק "אני אוהב אותך" ומשליך אותו לפח.
השכן החשדן פליקס אנדרס (וולטר מתאו) עוקב אחריהם ומוצא את הפתק. הוא מודיע ללארי שהוא יודע על יחסיו עם מאגי.
לארי מקבל הצעה קוסמת לתכנן עיר בהוואי שמצריכה העברת המשפחה לשם לחמש שנים. הוא מהסס ולא מגלה זאת לאשתו. לאחר זמן היא מגלה זאת ומטיחה האשמה לפניו מדוע לא שיתף אותה בזה.
פליקס מנצל את העובדה שאיב כעת היא נבגדת ו"טרף קל". הוא מגיעה לדירתה ומנסה לתקוף אותה מינית לאחר שהוא רומז על הרומן החשאי של לארי. היא הודפת אותו ולארי שמגיע, חובט בו.
איב מתפרצת על לארי ודורשת להתגרש ממנו אבל לאחר זמן קצר היא מתחרטת מתחילה לבכות ומבקשת ממנו לדעת מה לא היה טוב אצלה. ליבו של לארי נקרע.
לבסוף פוגש לארי את מאגי בווילה הכמעט גמורה ומודיע לה כי לצערו הוא קיבל את העבודה בהוואי והם נפרדים בצער.
צוות השחקנים

| שם השחקן/ית | שם הדמות | הערות |
| --- | --- | --- |
| קים נובאק | מרגרט גולט |  |
| קירק דאגלס | לארי קו | ארכיטקט |
| וולטר מתאו | פליקס אנדרס | שכן של לארי |
| ארני קובקס | רוג'ר אלטר | סופר |
| ברברה ראש | איב קו |  |
| ג'ון בריאנט | קן גולט |  |
| סו אן לנגדון | דפנה | ידידה של רוג'ר |
אלמוני בזרועותי

| --- | --- |
כרזת הסרט
כרזת הסרט
 מבוסס על:  רומן של רוברט וילדר
 בימוי:  הלוט קאוטנר
 הופק בידי:  רוס הנטר
 תסריט:  פיטר ברניס
 עריכה:  פרנק גרוס
 שחקנים ראשיים:  ג'ף צ'נדלר ג'ון אליסון סנדרה די
 מוזיקה:  ג'וזף גרשנסון
 צילום:  ויליאם דניאלס
 מדינה:  ארצות הברית ארצות הברית
 חברה מפיצה:  אולפני יוניברסל
 הקרנת בכורה:  3 במרץ 1959
 משך הקרנה:  88 דקות
 שפת הסרט:  אנגלית
 סוגה:  סרט דרמה 
 דף הסרט ב־IMDb
 
אלמוני בזרועותי (באנגלית: A Stranger in My Arms) הוא סרט דרמה אמריקאי בשחור-לבן משנת 1959 בבימויו של הלמוט קאוטנר, עם ג'ף צ'נדלר, ג'ון אליסון וסנדרה די בתפקידים הראשיים.
התסריט מבוסס על הרומן "And Ride a Tiger" של רוברט וילדר.
העלילה מתרחשת בתקופת מלחמת קוריאה ומתוארת בחלקה בשיטת פלשבק.